પ્રદેશ અધ્યક્ષ જીતુ વાઘાણીના અધ્યક્ષ સ્થાને મળેલી આ બેઠકમાં પ્રદેશ હોદ્દેદારો, જિલ્લા પ્રભારીઓ સહિતના આગેવાનોને ખાસ હાજર રહ્યા હતા અને આગામી ચૂંટણી અંગેની રણનીતિ મુદ્દે ચર્ચા કરી હતી. બેઠકમાં ભાજપના કાર્યક્રમોની વિસ્તારપુર્વકની રણનીતિ અને પ્રજાલક્ષી કાર્યક્રમોની છણાવટ પણ કરવામાં આવી હતી. જે દરમિયાન લોકસભા ચૂંટણીની તમામ 26 બેઠકો અંકે કરવાનો લક્ષ્યાંક પણ ભાજપ દ્વારા આપવામાં આવ્યો છે. કારણ કે, 2014ની લોકસભા ચૂંટણીની તુલનામાં આ વખતે ભાજપનો લોકપ્રિયતાનો ગ્રાફ સતત નીચે રહ્યો છે. 2019ની લોકસભા ચૂંટણીમાં ભાજપને ઉત્તર પ્રદેશ અને બિહાર, રાજસ્થાનમાં ક્ષતિ થવાની સંભાવના છે. ત્યારે, આ ક્ષતિ અન્યત્ર પુરવા અને ગુજરાત જે વડાપ્રધાન નરેન્દ્ર મોદીનું હોમ ટાઉનમાં ભાજપનો ગઢ જળવાઇ રહે તે માટે કામે લાગી જવા ભાજપે તૈયારી આરંભી દીધી છે.